--में मसकीन दी मौत पर इन्नी दुखी नेईं होई जिन्नी डाक्टरै दी करनी उप्पर। डाक्टर गी फौरन पता लग्गी गेआ जे ओदा मरीज़ मरी गेदा ऐ पर उन्नै ए गल्ल छपैली-रक्खी। फ्ही उन्नै अपनी टीम कन्ने अप्रेशन करने दा नाटक कीत्ता। मसकीन दी छाती पर केईं चीरे लाए, ओह्दी लाश गी सी-साइयै अप्रेशन दे सारे पज्ज करियै उसी इनटैंसिव केयर यूनिट च भेजी दित्ता। कुसै गी मरीज गी डिस्टर्ब करने दी इजाज़त नेईं दित्ती। छे घण्टे सारा टब्बर सूली उप्पर टंगोए दा रेआ हा। हून उन्दी बस होई गेई दी ही बलगी-बलगियै। डाक्टर ने उन्दा ध्यान हटाने लेई कुसे गी इन्जेक्शन गित्तै ते कुसे गी दुए कम्मे दड़ाई रक्खेआ।